

[bookmark: _GoBack]SG – Súkromné gymnázium, Žilina                                 Učebné osnovy vyučovacieho predmetu Sociálna komunikácia           Ročník: prvý až piaty 
Názov predmetu: Sociálna komunikácia 
Vzdelávacia oblasť: Zdravie a pohyb 
Časový rozsah výučby: 1 hodina týždenne, spolu 33 vyučovacích hodín 
Ročník: Prvý až piaty
Škola: Súkromné gymnázium, Oravská 11, 010 01 Žilina 
Názov ŠVP: Štátny vzdelávací program pre gymnáziá v Slovenskej republike – ISCED 3 
Názov ŠKVP: Školský vzdelávací program pre gymnáziá 
Stupeň vzdelania: sekundárne vzdelanie – ISCED 3 
Dĺžka štúdia: 5 rokov 
Forma štúdia: denná 
Vyučovací jazyk: slovenský jazyk 

Charakteristika predmetu: 

Sociálna interakcia predstavuje nezastupiteľnú súčasť výchovy a vzdelávania žiakov na školách všetkých stupňov a typov škôl. Je to základ ľudskej existencie. Sociálna komunikácia je všeobecnovzdelávací predmet, ktorý poukazuje na fakt, že vzájomným pôsobením a ovplyvňovaním jednotlivcov vzniká usporiadanie a celková štruktúra spoločnosti. Každý konkrétny spoločenský jav v ľudskom dianí môže byť charakterizovaný ako sociálne interakčný. V chápaní sociálnej komunikácie ako prenosu informácií v sociálnom správaní a sociálnych vzťahoch ľudí sa objavuje ako súčasť komunikácie interakcia, t.j. pôsobenie ľudí na seba navzájom. Sociálna komunikácia je svojský druh komunikácie, v procese ktorého vzniká obojstranné dorozumievanie sa ľudí, výmena ich názorov, postojov, oznamovanie vlastného prežívania danej situácie i vzťahu k účastníkom komunikácie. Komunikáciu možno považovať za jednu z podmienok života v spoločnosti. Vzájomné prepojenia väzieb, výsledky v riadení, koordinácia aj odozva sa zabezpečuje spoločným prepojením priebehu komunikácie. Hodiny Sociálnej komunikácie na škole sú koedukované (chlapci a dievčatá majú hodinu spolu). Formy práce, ktoré uplatňujeme na hodine sú: hromadné, skupinové ale aj individuálne.

Ciele predmetu: 
Všeobecným cieľom školskej sociálnej komunikácie je cieľavedomé komunikačné a sociálne zdokonaľovanie žiakov. Cieľom sociálnej komunikácie je, aby žiaci: 
- mali vytvorenú predstavu o význame komunikácie a sociálnej interakcii, 
- upevňovali svoje mentálne a duševné zdravie, 
- aby viedli emočne plnohodnotný život v stále meniacich sa spoločenských podmienkach, 
- prejavovali záujem o svoje mentálne zdravie, 
- mali uvedomelý, aktívny a kladný vzťah sami k sebe, 
- aby mali záujem o seba a svoje duševné zdravie pre nich pravidelne realizovanou a prežívanou potrebou v ich ďalšom spôsobe života, 
- vedeli verbalizovať názory na komunikačné paradigmy, osobnostné ideály a antivzory, 
- vedeli popísať emócie a faktory ovplyvňujúce vývin emócií vplývajúce na psychiku človeka,
- dokázali usmerniť svoje myšlienky, rozpoznáva stimuly, ktoré vplývajú na komunikačný prejav,
- poznali vhodné spôsoby vyrovnávania sa s náročnými životnými skúsenosťami a hľadanie životnej harmónie,
- poznali podstatu základných piliérov pre duševné zdravie a udržanie si duševnej rovnováhy.
Tieto ciele sa budú organizovať vo vyučovaní prostredníctvom špecifických cieľov (výkonový štandard) cez obsah učiva.

Kompetencie: 
Sociálna komunikácia prispieva k rozvoju kľúčových kompetencií: 

Komunikačné 
- schopnosť porozumieť komunikácii inej osoby a adekvátne reagovať, 
- schopnosť vysvetliť a byť pochopený v otázke svojich postojov a názorov, 
- schopnosť vyjadriť svoje pocity a emócie asertívnym spôsobom,
- schopnosť prijať a poskytnúť adekvátnu kritiku,
- schopnosť zúčastniť sa verejnej diskusie v rámci komunikačných aktivít,
- schopnosti spolupráce a tolerancie v komunikácii.

Kompetencia riešiť problémy 
- uplatňuje pri riešení problémov vhodné metódy založené na analyticko-kritickom a tvorivom myslení, 
- je otvorený získavaniu a využívaniu rôznych aj inovatívnych postupov, formuluje argumenty a dôkazy na obhájenie svojich výsledkov, 
- dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika, 
- má predpoklady na konštruktívne a kooperatívne riešenie konfliktov.

Kompetencie v oblasti informačných a komunikačných technológií 
- schopnosť pripraviť stratégiu, 
- schopnosť predvídať a reflektovať na zmeny, 
- využívať IKT k získavaniu informácií o témach súvisiacich s mentálnym zdravím, 
- poznať a využívať aplikácie pre podporu pravidelnej sociálnej interakcie a mentálnej podpory,  
- podporiť kreatívne, inovatívne a vedomé pozitívne myslenie.

Kompetencia k celoživotnému učeniu sa – učiť sa učiť 
- dokáže si uvedomovať potrebu svojho autonómneho učenia sa ako prostriedku sebarealizácie a osobného prežívania, 
- dokáže reflektovať proces vlastného vedomého učenia a prežívania, 
- kriticky hodnotí svoj pokrok v sebahodnotení a sebavzdelávaní, 
- prijíma spätnú väzbu a uvedomuje si svoje ďalšie rozvojové možnosti.

Kompetencie sociálne a personálne 
- dokáže na primeranej úrovni reflektovať vlastnú identitu a budovať si vlastnú samostatnosť/nezávislosť ako člen celku/tímu, 
- vie si svoje ciele a priority stanoviť v súlade so svojimi reálnymi schopnosťami, záujmami a potrebami, 
- osvojil si základné postupy efektívnej spolupráce v skupine/tíme,
- uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov,
- dokáže odhadnúť a korigovať dôsledky vlastného správania a konania a uplatňovať sociálne prospešné zmeny v osobných vzťahoch.

Kompetencie pracovné 
- dokáže si stanoviť ciele s ohľadom na svoje vedomé tvorenie, 
- reálne hodnotí svoje výsledky a aktívne pristupuje k uskutočneniu svojich cieľov, 
- je flexibilný a schopný prijať a zvládať svoje emócie a komunikáciu.

Kompetencie smerujúce k iniciatívnosti a podnikavosti 
- dokáže inovovať zaužívané vzorce správanie, 
- plánovať mentálnu činnosť so zámerom podporiť a dosiahnuť svoje ciele, a to nielen v rámci komunikácie v škole, ale aj v každodennom živote a vzťahoch.

Kompetencie občianske 
- uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie v komunikácii, 
- vyvážene chápe svoje osobné záujmy v spojení so záujmami širšej skupiny, resp. spoločnosti a dokáže ich empaticky prezentovať,
- uvedomuje si svoje práva v kontexte so zodpovedným prístupom k svojim povinnostiam, prispieva k naplneniu práv iných v sociálnej interakcii, 
- je otvorený kultúrnej a etnickej rôznorodosti a komunikuje zrozumiteľne a rešpektujúco, 
- má predpoklady zainteresovane sledovať a posudzovať udalosti a vývoj verejného života a zaujímať k nim stanoviská, aktívne podporuje udržateľnosť kvality životného prostredia, 
- uvedomuje si a zachováva základné princípy fair play aj v interpersonálnej komunikácii.

Kompetencie vnímať a chápať kultúru a vyjadrovať sa nástrojmi kultúry 
- uvedomuje si význam umenia a kultúrnej komunikácie vo svojom živote a v živote celej spoločnosti, 
- cení si a rešpektuje umenie a kultúrne historické tradície, 
- správa sa kultivovane, primerane okolnostiam a situáciám, 
- je tolerantný a empatický k prejavom iných kultúr. 
Zabezpečenie uvedených kompetencií sa uskutočňuje prostredníctvom obsahu, ktorý tvoria základné poznatky o význame sociálnej komunikácie pre mentálne zdravie, prevenciu duševných ochorení, mentálnej zrelosti. V predmete Sociálna komunikácia sú rozdelené do 6 tematických celkov:

1. Základy psychológie
2. Osobnosť
3. Duša
4. Ego
5. Nenásilná komunikácia
6. Životné princípy

Cieľom tematických celkov je najmä posilniť motiváciu žiakov na sebavedomie, sebehodnotu, reflektovať vlastnú identitu a budovať si vlastnú samostatnosť, porozumieť komunikácii inej osoby a adekvátne reagovať. Základné tematické celky sú doplnené podkategóriami.














VZDELÁVACÍ ŠTANDARD

HODNOTENIE PREDMETU

	Obsahový štandard
	Výkonový štandard

	1. Základy psychológie

	

Vývin psychiky a prirodzených ľudských reakcií

Emocionalita a rozum

Emocionálna inteligencia

Psychické procesy – predstavivosť, fantázia, myslenie, sila myslenia


	Žiak vie:

· verbalizovať názory na komunikačné paradigmy, osobnostné ideály a antivzory
· vymedziť pojem psychológia a podstatu základných smerov a disciplín vie využiť psychológiu v rámci komunikácie
· popísať prejavy psychiky a faktory ovplyvňujúce vývin psychiky a ako emócie vplývajú na psychiku človeka
· popísať emócie  a faktory ovplyvňujúce vývin emócií vplývajúce na psychiku človeka
· uviesť, čo vplýva na jednotlivé psychické procesy a vie opísať, ako sa  prejavujú v správaní človeka a učí sa empatii.

	2.  Osobnosť

	

Osobnosť a emotívne reakcie

Inteligencia a jej vplyv na komunikáciu

Dynamika psychiky (motivácia, konflikt, potreby, harmónia v živote

Emócie (znaky a vlastnosti citov - Čo sa nám emócie snažia povedať?
Zrkadlenie emócií a narábanie s nimi v živote 
Zdravie, stred, frustrácia
Sebapoznávanie a sebavedomie
Komunikačné schopnosti


	Žiak vie:

· usmerniť svoje myšlienky, rozpoznáva stimuly, ktoré vplývajú na komunikačný prejav
· vysvetliť typológie osobnosti a príčiny individuálnych rozdielov medzi ľuďmi a učí sa inteligentným reakciám
· uviesť vhodné spôsoby vyrovnávania sa s náročnými životnými skúsenosťami a hľadanie životnej harmónie
· opísať, ako naložiť so životnými skúsenosťami a vie si určiť cestu k zdravému životnému štýlu cez pocity 
· rozoznať svoje emócie v iných, čo je to zrkadlenie a ako s tým pracovať,
· rozoznať svoje emócie v iných, pomenovať frustráciu  
· pomenovať a rozpoznať kritické situácie a ako s nimi narábať
· pomenovať a rozpoznať kritické situácie a ako s nimi narábať

	3.  Duša

	

	

Duša a jej podstata

Duševné zdravie a duševná harmónia

Životné hodnoty a ich vplyv na kvalitu života
	Žiak vie:

· uviesť, čo ovplyvňuje duševné zdravie a vie opísať, ako sa prejavuje v správaní človeka
· popíše podstatu základných piliérov pre duševné zdravie a udržanie si duševnej rovnováhy
· zacieliť pozornosť na hodnoty života, ktoré sú pre neho dôležité a smerodajné

	4. Ego
	

	

Ja a EGO

Ego a jeho vplyv na život a komunikáciu

Sebaprezentácia, sebareflexia,

Predstavy a očakávania vs. Realita


	Žiak vie:

· reagovať na podnety vľúdnejšie a harmonickejšie
· vysvetliť a odprezentovať samého seba, vie si uvedomiť svoj postoj k situácii a následne upraviť komunikačný štýl danej situácie
· odprezentovať svoj názor a má pod kontrolou Ego a jeho prejavy
· vie obhájiť svoje očakávania a dokáže reálne zhodnotiť predstavy a realitu



	5. Nenásilná komunikácia
	

	

Nenásilná komunikácia v praxi

Spätná väzba v komunikácii 
Verbalizovanie názorov a postojov,

Komunikačné štýly a chyby v konverzácii

Búranie bariér v komunikácii

Zásady efektívnej komunikácie a individualita
	Žiak vie:

· zdôvodniť základy nenásilnej komunikácie
· pomenovať spätnú väzbu v komunikácii a pracuje s nimi
· objasniť svoje vedomosti a ukotví ich v praxi
· objasniť svoje vedomosti a ukotví ich v praxi, komunikačné štýly a chyby pri konverzovaní
· zacieliť pozornosť na búranie bariér v komunikácii, ako sa zorientovať v situáciách
· zacieliť pozornosť na zásady efektívnej komunikácie a ako jednotlivec a jeho individualita s tým súvisí



	
6. Životné princípy
	

	
Životný nadhľad a vtáčia perspektíva pri problémoch

Zrelosť a emocionalita

Charakter osoby a osobnosť

Mentálna hygiena

Duševný pokoj, ako byť sám sebou

Spokojné JA



	Žiak vie:
· uchopiť a nazrieť na situáciu z iného uhľa
· analyzovať  a rozlíšiť reálnu hrozbu v komunikácii
· vysvetliť a odprezentovať samého seba, vie si uvedomiť svoj charakter a konať v súlade s ním
· zacieliť pozornosť na  psychickú pohodu, ktorá je  pre neho dôležitá
· tvoriť si svoj vlastný život podľa seba
· učí byť spokojný sám so sebou a svojím životom, vytvárať si príležitosti na úspech













Žiak je hodnotený podľa Metodického pokynu č. 22/2011-R z 1. mája 2011 na hodnotenie žiakov ZŠ známkou výborný (1), chválitebný (2), dobrý (3), dostatočný (4), nedostatočný (5). 

Učiteľ pri kontrolnej činnosti: 
• pozitívne hodnotí individuálne napredovanie žiaka v komunikácii,
• vytvára pozitívnu atmosféru, najmä citlivým prístupom ku žiakom s problémami v prežívaní emócií a sebahodnotení,
• aktívne zapája žiakov do komunikácie a diskusie, 
• končí hodnotením schopnosti komunikovať asertívne a vedome,  
• eviduje a vyhodnocuje základné údaje získané kontrolnou činnosťou, 
• vytvára vlastnú emocionálnu identitu u žiaka, 
• pozná základné prostriedky rozvíjania psychologických schopností a osvojenie komunikačných zručností, 
· rozvíja kritické myslenie, 
· dokáže doviesť žiakov k pozitívnemu riešeniu problému,
•    dokáže viesť žiaka k pozitívnemu vzťahu k sebe a iným, objektívne zhodnotiť svoje prednosti a nedostatky, rozvíjať kompetenciu sebaovládania, efektívne pracovať v kolektíve, nevytvárať bariéry medzi vekom, sociálnou skupinou, zdravotným stavom a úrovňou výkonnosti žiakov, zapájať žiakov do školskej záujmovej a mimoškolskej telovýchovnej, športovej činnosti, dodržiavať princípy fair – play, vedieť zvíťaziť, ale i prijať prehru v športovom zápolení, uznať kvality súpera.

Hodnotenie známkou: 
Predmetom hodnotenia sú osvojené vedomosti a kompetencie (spôsobilosti, schopnosti a zručnosti) z oblasti psychológie, emocionality a nenásilnej komunikácie. 

Prospech žiakov sa klasifikuje nasledovnými stupňami: 1 – výborný, 2 – chválitebný, 3 – dobrý, 4 – dostatočný, 5 – nedostatočný.

Učebné zdroje:
Osho: Emócie, Joyce Mayer: Ako zvládať emócie, Paul Ekman – Odhalené emócie, Carla McLarenová – Reč emócie, Daniel Goleman - Emocionálna inteligencia,






KRITÉRIÁ HODNOTENIA SOCIÁLNEJ KOMUNIKÁCIE
Hodnotenie a klasifikácia v predmete Sociálna komunikácia sa uskutočňuje slovne a následne známkou formou bodového systému. Žiaka Sociálnej komunikácie učiteľ hodnotí komplexne, objektívne s prihliadnutím na jeho individuálnu osobitosť. Na hodnotenie výsledkov žiakov v predmete Sociálna komunikácia slúžia vzdelávacie štandardy. Obsahový aj výkonový štandard na seba nadväzujú a sú vzájomne prepojené. V systéme vzdelávacích štandardov pre jednotlivé tematické celky je rešpektovaná idea kontinuálneho vzdelávania v súvislosti s tým sa prostredníctvom štandardov posudzuje a hodnotí: 
• Úroveň osvojených poznatkov, vedomostí a komunikačných zručností v jednotlivých tematických celkoch 
• Úroveň osvojenia si vedomostí z oblasti komunikácie a sociálnej interakcie vo všeobecnosti – objasnenie termínov komunikácia, emócie, osobnosť, ego, asertivita
 • Všeobecná komunikačná zdatnosť a schopnosť asertívne komunikovať – hodnotenie komunikačných schopností s prihliadnutím na asertivitu, rešpekt a emocionálne rozpoloženie žiaka
• Rozvoj základných komunikačných schopností u žiaka, vedomé začlenenie rešpektu a sebavedomia do komunikácie
• Uvedomenie si svojich emócii a sebehodnoty u žiaka

Stupňom 1 sa žiak klasifikuje, ak dosahuje výbornú úroveň pri osvojovaní komunikačných zručností a jeho asertívna komunikačná zdatnosť má stúpajúcu tendenciu. Má kladný vzťah k aktivitám zameraným na sebehodnotu a prežívanie emócie a ich zvládanie, angažuje sa v aktivitách na vyučovacej hodine, ale je úspešný aj v živote mimo vyučovania. 
Stupňom 2 sa žiak klasifikuje, ak dosahuje výbornú úroveň pri osvojovaní komunikačných zručností a jeho asertívna komunikačná zdatnosť má stúpajúcu tendenciu. Má kladný vzťah k aktivitám zameraným na sebehodnotu a prežívanie emócií a ich zvládanie, angažuje sa v aktivitách na vyučovacej hodine, ale je úspešný aj v živote mimo vyučovania. 
Stupňom 3 sa žiak klasifikuje, ak pri osvojovaní komunikačných zručností nedosahuje takú úroveň, na ktorú má individuálne predpoklady. Neprejavuje žiaden záujem a snahu k zlepšeniu svojej komunikačnej zdatnosti, zároveň sa nezapája do činností v rámci hodiny a tiež do komunikačných činností mimo vyučovania. V čase vyučovania sa vyskytujú nedostatky.
Stupňom 4 sa žiak klasifikuje, ak je v prístupe ku komunikačným a sociálnym činnostiam ľahostajný a pri osvojovaní komunikačných zručností nedosahuje štandard napriek tomu, že má individuálne predpoklady. Je neaktívny a neprejavuje záujem o zlepšenie svojej komunikačnej zdatnosti a potrebných vedomostí. 
Stupňom 5 sa žiak výnimočne klasifikuje, ak je úplne ľahostajný k vyučovaniu, ignoruje obsah vyučovania a odmieta sa zapájať do komunikačných činností na vyučovacej hodine. Jeho komunikačné a sociálne zručnosti nedosahujú štandard a neprejavuje záujem o zlepšenie svojej komunikačnej zdatnosti. 


Mgr. Múdra Mariana



